Jens Munthe Bull

Jens Munthe Bull (1886–1974) var en norsk arkitekt med virksomhet i Bergen. 

Jens Munthe Bull var sønn av Schak Bull og Ivarna Berle. Bull var elev ved Latinskolen i Bergen (1895-1904) Digitalarkivet før han ble utdannet arkitekt ved Eidgenössische Polytechnische Hochschule i Zürich mellom 1904–1908. Tiden 1908 og fram til 1. verdenskrig var han assistent hos Hendrik Petrus Berlage i Amsterdam. Fra 1914 arbeidet en tid hos arkitekt Henrik Bull og stadsarkitekt Balthazar Conrad Lange i Oslo. Samme år etablerte han med sin far kompaniskapet Schak Bull & søn.  Det er vanskelig å skille hva som er far eller sønns bidrag til byggene i perioden fram til 1929, da han etablerte sin egen praksis. Det kubiske Harbitz hus (Harbitzgården), Torvalmenningen 2a (1935), er det mest kjente bygget han fikk oppført på denne tiden.

Etter krigen mister Bull retten til å inneha foreningsverv i Norske arkitekters landsforbund i 1 år, fram til 1. januar 1947.Møllerhaug, Nicholas: Stupet - Leif Grungs krig, Forlaget Vigmostad & Bjørke AS, Bergen 2016, s. 326. Tilsvarende straff ble gitt til arkitekter som under andre verdenskrig hadde utført arbeid, direkte eller indirekte, for okkupasjonsmakten eller Nasjonal Samling.Møllerhaug, Nicholas: Stupet - Leif Grungs krig, Forlaget Vigmostad & Bjørke AS, Bergen 2016, s. 323. 

 Referanser 

 Kilder 
 Norsk kunstnerleksikon, bind 1, Universitetsforlaget, Oslo, s. 352-53

Kategori:Norske arkitekter
Kategori:Personer fra Bergen kommune
Kategori:Hordalands historie
Kategori:Bergens historie
Kategori:Nordmenn fra andre verdenskrig